ਸਮੱਗਰੀ: ਨਵੇਂ ਚੁਣੇ ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਨੇ ਚੋਣਾਂ ਵਿੱਚ ਹਾਸਲ ਹੋਈ ਜਿੱਤ ਲਈ ਭਾਜਪਾ ਦੇ ਸਹਿਯੋਗੀਆਂ ਦਾ ਧੰਨਵਾਦ ਕੀਤਾ।

ਪਿਛਲੀਆਂ ਆਮ ਚੋਣਾਂ ਵਿੱਚ ਭਾਜਪਾ ਨੇ ਆਪਣੇ ਦਮ 'ਤੇ ਬਹੁਮਤ ਲਈ ਜਰੂਰੀ 272 ਨਾਲੋਂ 10 ਸੀਟਾਂ ਵੱਧ ਜਿੱਤੀਆਂ ਸਨ।

ਦੋ ਦਰਜਨ ਤੋਂ ਵੱਧ ਐਨਡੀਏ ਦੀਆਂ ਸਹਿਯੋਗੀ ਪਾਰਟੀਆਂ ਵਿੱਚੋਂ 22 ਨੇ ਕੁੱਲ 54 ਸੀਟਾਂ ਜਿੱਤੀਆਂ ਸਨ। ਭਾਜਪਾ ਦੀਆਂ ਸੀਟਾਂ ਵਿੱਚ ਇਹ ਸੰਖਿਆ ਜੋੜ ਕੇ ਗਿਣਤੀ 335 ਬਣ ਗਈ ਸੀ।

ਕੇਂਦਰੀ ਹਾਲ ਦੀ ਉਸ ਬੈਠਕ ਵਿੱਚ ਮੋਦੀ ਨਾਲ ਬੈਠੇ ਆਗੂਆਂ ਦੀ ਤਰਤੀਬ ਕੁਝ ਇਸ ਤਰ੍ਹਾਂ ਸੀ- ਪ੍ਰਕਾਸ਼ ਸਿੰਘ ਬਾਦਲ, ਚੰਦਰ ਬਾਬੂ ਨਾਇਡੂ ਤੇ ਫਿਰ ਉਧਵ ਠਾਕਰੇ।

ਹੁਣ ਵਾਪਸ ਆਈਏ, 2018 ਵਿੱਚ, ਅਗਲੀਆਂ ਚੋਣਾਂ 2019 ਵਿੱਚ ਹੋਣੀਆਂ ਹਨ, ਜਿਨ੍ਹਾਂ ਦੀ ਪੁੱਠੀ ਗਿਣਤੀ ਸ਼ੁਰੂ ਹੋਣ ਹੀ ਵਾਲੀ ਹੈ।

ਹੁਣ ਭਾਜਪਾ ਇਹ ਦਾਅਵਾ ਨਹੀਂ ਕਰ ਸਕਦੀ ਕਿ ਉਸਦੇ ਦੋ ਵੱਡੇ ਸਹਿਯੋਗੀ ਐਨਡੀਏ ਵਿੱਚ ਰਹਿਣਗੇ ਜਾਂ ਨਹੀਂ।

2014 ਵਿੱਚ ਮਾਹਾਰਾਸ਼ਟਰ ਵਿੱਚ 18 ਲੋਕ ਸਭਾ ਸੀਟਾਂ ਜਿੱਤਣ ਵਾਲੀ ਸ਼ਿਵ ਸੈਨਾ ਭਾਜਪਾ ਤੋਂ ਬਾਅਦ ਐਨਡੀਏ ਦੀ ਦੂਜੇ ਨੰਬਰ ਦੀ ਪਾਰਟੀ ਹੈ, ਜੋ ਪਿਛਲੇ ਦੋ ਸਾਲਾਂ ਦੌਰਾਨ ਲਗਾਤਾਰ ਭਾਜਪਾ ਨੂੰ ਅੱਖਾਂ ਦਿਖਾਉਂਦੀ ਰਹੀ ਹੈ।

2014 ਦੀਆਂ ਆਮ ਚੋਣਾਂ ਤੋਂ ਬਾਅਦ ਅਤੇ ਮਾਹਾਰਾਸ਼ਟਰ ਦੀਆਂ ਵਿਧਾਨ ਸਭਾ ਚੋਣਾਂ ਦੇ ਨਤੀਜਿਆਂ ਤੋਂ ਪਹਿਲਾਂ ਦੋਹਾਂ ਵਿੱਚ ਸਿਆਸੀ ਤਲਾਕ ਵੀ ਹੋ ਗਿਆ ਸੀ।

ਲਗਪਗ ਇੱਕ ਹਫ਼ਤੇ ਤੱਕ ਸ਼ਿਵ ਸੈਨਾ ਵੱਲੋਂ ਧਮਕੀਆਂ ਭਰੇ ਬਿਆਨ ਦਾਗੇ ਜਾਂਦੇ ਰਹੇ।

ਪਿਛਲੇ ਕੁਝ ਮਹੀਨਿਆਂ ਤੋਂ ਆਂਧਰਾ ਪ੍ਰਦੇਸ਼ ਨੂੰ ਵਿਸ਼ੇਸ਼ ਸੂਬੇ ਦਾ ਦਰਜਾ ਦਿੱਤੇ ਜਾਣ ਨੂੰ ਲੈ ਕੇ ਤੈਲਗੂ ਦੇਸਮ ਪਾਰਟੀ ਵੀ ਮੂੰਹ ਬਣਾਈ ਬੈਠੀ ਹੈ।

ਹੁਣ ਆਂਧਰਾ ਪ੍ਰਦੇਸ਼ ਦੀ ਟੀਡੀਪੀ ਦੇ ਮੰਤਰੀ ਕੇਂਦਰ ਸਰਕਾਰ ਤੋਂ ਅਸਤੀਫ਼ੇ ਦੇ ਚੁੱਕੇ ਹਨ। ਪਾਰਟੀ ਮੁਖੀ ਚੰਦਰਬਾਬੂ ਨਾਇਡੂ ਕਹਿ ਚੁੱਕੇ ਹਨ ਕਿ ਭਾਜਪਾ ਦਾ ਰੁਖ "ਅਪਮਾਨਜਨਕ ਤੇ ਦੁੱਖ ਪਹੁੰਚਾਉਣ ਵਾਲਾ ਸੀ" ਉਹ ਕਹਿ ਰਹੇ ਹਨ ਕਿ ਐਨਡੀਏ ਵਿੱਚ ਰਹਿਣਗੇ ਜਾਂ ਨਹੀਂ ਇਸਦਾ ਫ਼ੈਸਲਾ ਬਾਅਦ ਵਿੱਚ ਕਰਾਂਗੇ।

ਹੁਣ ਤੱਕ 18 ਲੋਕ ਸਭਾ ਮੈਂਬਰਾਂ ਵਾਲੀ ਸ਼ਿਵ ਸੈਨਾ ਤੇ 16  ਲੋਕ ਸਭਾ ਮੈਂਬਰਾਂ ਵਾਲੀ ਟੀਡੀਪੀ ਦੇ ਸੰਬੰਧ ਵਿਗੜ ਚੁੱਕੇ ਹਨ। ਪੰਜਾਬ ਵਿੱਚ ਅਕਾਲੀ-ਭਾਜਪਾ ਗਠਜੋੜ ਦੇ ਵਿਧਾਨ ਸਭਾ ਚੋਣਾਂ ਵਿੱਚ ਹਾਰਨ ਮਗਰੋਂ, ਦੋਹਾਂ ਪਾਰਟੀਆਂ ਦੇ ਰਿਸ਼ਤੇ ਵੀ ਖ਼ਰਾਬ ਹੋ ਚੱਕੇ ਹਨ।

ਬਿਹਾਰ ਵਿੱਚ ਭਾਵੇਂ ਭਾਜਪਾ ਨੂੰ ਨਿਤੀਸ਼-ਲਾਲੂ ਗਠਜੋੜ ਦੇ ਟੁੱਟਣ ਨਾਲ ਮਜ਼ਬੂਤੀ ਮਿਲੀ ਹੋਵੇ ਪਰ 2014 ਦੀਆਂ ਆਮ ਚੋਣਾਂ  ਵਿੱਚ ਪਾਰਟੀ ਨੇ ਨਿਤੀਸ਼ ਕੁਮਾਰ ਦੇ ਹੀ ਖਿਲਾਫ 22 ਸੀਟਾਂ ਜਿੱਤੀਆਂ ਸਨ।

ਜੇ ਭਾਜਪਾ 2019 ਵਿੱਚ ਉਸੇ ਨਿਤੀਸ਼ ਕੁਮਾਰ ਨਾਲ ਰਲ ਕੇ ਵੋਟਾਂ ਮੰਗਣ ਤੁਰਦੀ ਹੈ ਤਾਂ ਉਹ ਕੇਂਦਰ ਤੇ ਰਾਜ ਦੋਹਾ ਪੱਧਰਾਂ 'ਤੇ ਸਰਕਾਰ ਵਿਰੋਧੀ ਭਾਵਨਾ ਦਾ ਸਾਹਮਣਾ ਕਰੇਗੀ। ਜਿਸ ਕਰਕੇ ਇਸ ਵਾਰ ਵੀ ਪਾਰਟੀ ਪਿਛਲੀ ਵਾਰ ਜਿੰਨੀਆਂ ਸੀਟਾਂ ਜਿੱਤ ਸਕੇਗੀ ਇਹ ਯਕੀਨ ਨਾਲ ਨਹੀਂ ਕਿਹਾ ਜਾਵੇਗਾ।

ਜੀਤਨ ਰਾਮ ਮਾਂਝੀ ਵਰਗੇ 2014 ਦੇ ਸਹਿਯੋਗੀ ਭਾਜਪਾ 'ਤੇ "ਮੌਕਾਪ੍ਰਸਤੀ"...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਤਾਰੀਕ꞉ 20 ਮਈ 2014, ਸਥਾਨ꞉ ਸੰਸਦ ਦਾ ਕੇਂਦਰੀ ਹਾਲ।